Pinoy Idol

Para sa unang prangkisang ipinalabas ng ABC, pumunta sa Philippine Idol.

Ang Pinoy Idol ay ang ikalawang prangkisang Idol sa Pilipinas (ang salitang Pinoy ay ang kolokyal na salita na kasingkahulugan ng Pilipino at ang Idol naman ay nangangahulugang Idolo sa Tagalog). Ipinakilala ng GMA Network ang Pinoy Idol bilang ang "kaunaunahang" kompetisyon ng Idol sa Pilipinas noong Presentasyon ng Bisperas ng Bagong Taon 2007 na ginanap noong 31 Disyembre 2007 sa SM Mall of Asia. Sa gayon, hindi nito kinikilala ang mga nagawa ng Philippine Idol, pati na ang nanalo na si Mau Marcelo. Ang itinakdang punong-abala ng programa ay si Raymond Gutierrez, kasama ang mga huradong kinabibilangan nina Ogie Alcasid (isang kompositor, aktor, at mang-aawit), Jolina Magdangal (aktres, mang-aawit, at modelong pangkomersiyal), at si Wyngard Tracy (isang tagapangasiwa ng mga talento o artista). Si Gretchen Espina, ang nanalo sa patimpalak na ito, ay nakatanggap ng P1,000,000, bahay at lupa,  bagong sasakyan, recording contract mula sa Sony BMG Music Philippines, at kontrata pantelebisyon sa GMA Network. Nagsimula ang palabas noong 5 Abril 2008.

Pagpapalit mula sa Philippine Idol
Ayon sa balitang inanunsyo sa Sentro, ang ABC dapat ang magpapalabas ng ikalawang serye para sa Philippine Idol. Ito rin ay inihayag ni Mau Marcelo sa pagtatanghal na ginanap sa Araneta Coliseum para sa final 12 ng unang serye ng Philippine Idol na nakatakdang simulan sa Marso, 2007. Ngunit, may bali-balitang hindi na ito matutuloy at pinaplanong kunin at bilhin ng GMA Network ang prangkisa nito mula sa FremantleMedia.  Marami ang nakalap na balitang marami ang nawala sa ABC dahil sa pagkawala ng prangkisa ng Philippine Idol sa kanila. Pagkatapos ng ilang paghihintay, nagdesisyon na ang FremantleMedia na ilipat ang prangkisa sa GMA Network.

Awdisyon
Ang awdisyon para sa Pinoy Idol ay gaganapin sa mga sumusunod na lugar (sa ibaba). Ang awdisyon sa Naga ay kinansela dahil sa hindi malamang kadahilanan. Mula sa libu-libong mga nangarap makapasok, tanging 179 lamang ang nakapasa sa panlasa ng mga hurado.

Theater Rounds
179 ang nakapasa para maglaban-laban sa Theater Rounds na ginanap sa Cinema 6 ng SM City North Edsa. Sa unang round, hinati ang mga nakapasa sa 10 grupo at nagpakitang gilas sila sa harap ng mga hurado.

Sa ikalawang round, ang 90 na kalahok ay hinati sa 45 pares para kumanta ng dalawahang tinig (duet) at hinatulan sila ng hindi pandalawahan.

Sa huling round, ang natitirang 45 ay kumanta ng mga awiting sila ang pumili. Pagkatapos ay hinati sila sa tatlong grupo; kada grupo ay may 15 miyembro, at ang isang grupo ay natanggal, kaya naging 30 na lang ang natira.

Noong Abril, 2008, muling tinignan ng mga hurado ang mga pagtatanghal na ginawa ng mga nakapasa mula sa kanilang mga awdisyon hanggang sa huling round na ginanap, at doon namili ang mga hurado ng 6 na matatanggal sa grupo upang mabuo ang Top 24.

Semi-finalists
Ang 24 na mga kalahok ay inanunsyo noong 17 Abril 2008. Ang pangalan ng iba ay pinaikli upang mas madaling maalala ng mga manonood.

Eleuterio "Elliot" Andal
Warren Antig
Sherwin Bayangan
Jay Ann "Jayann" Bautista
Daryl (Jett) Celis
Elizalde "Kid" Camaya
Ramon "Ram" Chaves III
Sue Ellen Cubing, kilala bilang Sue Ellen
Meryl (Consulta) David
Ryan "Rye" Estrada
Beverly "Bev" Ejercito
Gretchen (Stephanie) Espina
(Angeli) Mae Flores
Carol (Anne) Leus
Penelope Matanguihan, kilala lamang bilang Penelope sa palabas
Paulo Dio Maghari
Drizzle (Emerald) Muñiz
Roberto "Robby" Navarro, Jr.
Regene Ong
Joselindo Pimpino Jr., kilala rin bilang JJ Jr.
Jennifer "Jeni" Rawolle
Kristoffer Rei Tragico, o Toffer Rei sa palabas
Vrenilyn "Vren" Villaflor
Walton Zerrudo

Elimination

Produksiyon

Si Louie Ignacio ang itinakdang maging direktor ng Pinoy Idol.
Sina Ryan Agoncillo, Ryan Cayabyab, Pilita Corrales, at Francis Magalona ay hindi na makakasama sa palabas. Si Ryan Agoncillo ay ang magiging punong-abala ng kalabang palabas ng Pinoy Idol, ang Pinoy Dream Academy, at kasama niya si Ryan Cayabyab na magiging headmaster ng palabas. Si Raymond Gutierrez ang papalit sa iniwanang pwesto ni Ryan Agoncillo, samantalang sina Ogie Alcasid, Jolina Magdangal, at Wyngard Tracy ang uupo bilang mga hurado.
Sina Paolo Bediones, Regine Velasquez, Drew Arellano, at Mo Twister ay kasama sa listahan ng mga ikinunsidera sa pagiging punong-abala sa palabas. Si Paolo Bediones, Mo Twister, at Regine Velasquez ay hindi nakuha dahil ang kanilang edad ay tatlumpu pataas na ayon sa pamantayan ng FremantleMedia walang host ang maaring maging tatlumpu pataas ang edad.
Hindi kinilala ng GMA Network ang mga nagawa ng ABC 5 sa Philippine Idol kasama si Mau Marcelo, bagama't sina Jan Nieto at Gian Magdangal na kasama sa unang prangkisa ay kasama na sa mga palabas ng GMA Network.
Pinayagan na rin ng FreMantle Media ang hiling ng GMA Network na ipalabas ang Pinoy Idol sa kanilang International Filipino Television Channel na GMA Pinoy TV sa Estados Unidos, na mariing ipinagbabawal sa mga may-hawak ng prangkisa ang pagpapalabas ng mga prangkisang palabas sa mga bansang may sariling prangkisa nito.

Kontrobersiya
Marami ang humihiling na palitan si Louie Ignacio bilang direktor ng Pinoy Idol sa kadahilanang paggamit nito nang madalas ng Butterfly Wings (pakpak ng paru-paro) sa bawat proyektong kanyang ginagawa. Kung hindi siya maglalagay ng mga buhay na paru-paro sa kanyang proyekto ay pasusuotin niya ang mga artista sa palabas ng pekeng pakpak nito.

Tingnan din
 GMA Network
 Philippine Idol
 Tala ng mga palabas ng GMA Network

Talababa

Panlabas na mga Kawil
 Pinoy Idol

Mga seryeng pantelebisyon mula sa Pilipinas